**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ՝ ՄԱՅՐՈՒԹՅԱՆ և ԳԵՂԵՑԿՈՒԹՅԱՆ ՏՈՆԻ ԿԱՊԱԿՑՈՒԹՅԱՄԲ**

*Հարգելի՛ կանայք, մայրեր և քույրեր.*

Սրտանց շնորհավորում եմ ձեզ՝ Մայրության և գեղեցկության տոնի կապակցությամբ:

Վստահաբար շեշտում եմ, որ մայրական սերն ու գուրգուրանքը, հոգատարությունն ու անմնացորդ նվիրումն արտացոլում են կյանքի ամենավառ գույները, ամենաբարի խոսքերն ու ամենաաստվածայինը...

Յուրաքանչյուր կանանց նվիրված տոն ևս մեկ հնարավորություն է արժևորելու կնոջ կարևորագույն դերը հասարակության մեջ:

Ուրախ եմ, որ արվում է հնարավորն ու անհնարինը, որպեսզի մայրությունը մեր երկրում լինի պետության կողմից պաշտպանված, և մայր դարձած յուրաքանչյուր կին անհոգ վայելի մայրության բերկրանքը:

Ուզում եմ, որ ձեր խաղաղություն աղերսող աղոթքներն իրականություն դառնան, որ յուրաքանչյուրիդ նպատակներն ու երազանքներն ի կատար ածվեն:

Թո՛ղ այլևս ոչ մի մայր չանցնի արհավիրքի միջով, թո՛ղ որ հայոց աշխարհում միշտ ժպիտ լինի մայրերի դեմքին, մայրերի աչքերում, սրտում, հոգու ամենախորքում...

Մաղթում եմ արևշատություն, հաջողություններով լի օրեր, երջանիկ ակնթարթներ և իհարկե ջերմություն՝ ձեր օջախներում: